Rajsko jezero
Rajsko jezero (kor: 천지, Hanja: 天地 Čon-ji; kin. Tianči) je kratersko jezero na granici između Kine i Sjeverne Koreje. Nalazi se na planini Baekdu na nadmorskoj visini od 2.189,1 m. Rajsko jezero je najviše kratersko jezero na svijetu prema Ginisovoj knjizi rekorda. Površina jezera je 9,82 km2, dužina 4,85 km i širina 3,35 km. Prosječna dubina jezera je 213 m, a najveća dubina je 384 m. Preko zime jezero je prekriveno ledom. Jezero je nastalo nakon erupcije 969 (± 20) godine.